stanford-oval/wikipedia huggingface dataset:
อนุสรณ์สถานแห่งชาติ
การจัดแสดง > ภูมิสถาปัตยกรรมและพิพิธภัณฑ์กลางแจ้ง

เป็นการจัดและตกแต่งพื้นที่บริเวณภายนอกอาคารอนุสรณ์สถานแห่งชาติ ให้สวยงามและเหมาะสม โดยแบ่งออกเป็น 2 ส่วน คือ ส่วนภูมิสถาปัตยกรรมและส่วนพิพิธภัณฑ์กลางแจ้ง
ส่วนภูมิสถาปัตยกรรม ประกอบด้วย
รั้ว อยู่ทางถนนวิภาวดีรังสิต ด้านถนนพหลโยธิน และด้านที่ติดกับที่ดินของเอกชน
ประตู มีทั้งหมด 4 ประตู ด้านถนนวิภาวดีรังสิต 2 ประตู และด้านถนนพหลโยธิน 2 ประตู ลักษณะบานประตูเป็นโลหะอัลลอยด์โปร่งรูปอาวุธโบราณ และธงสามชาย
ป้ายชื่อ มี 2 ป้าย อยู่กึ่งกลางรั้วด้านถนนวิภาวดีรังสิต และถนนพหลโยธิน จารึกคำว่า "อนุสรณ์สถานแห่งชาติ" ด้านล่างเป็นตัวอักษรภาษาอังกฤษสูง 20 เซนติเมตร จารึกคำว่า "National Memorial"
ป้อมยาม มีทั้งหมด 4 ป้อม อยู่ทางด้านซ้ายของทางเข้า - ออก ทั้ง 4 ด้าน
สวนพักผ่อน
สวนอนุสรณ์สถานแห่งชาติ
พื้นที่อเนกประสงค์
ส่วนพิพิธภัณฑ์กลางแจ้ง เป็นพื้นที่จัดแสดงวัตถุพิพิธภัณฑ์กลางแจ้งขนาดใหญ่ ประกอบด้วย
รถสะเทินน้ำสะเทินบก (LVT)
รถถังแบบ 83 (Light tant Type 95 HA - GO)
เครื่องบิน บ.จฝ.13 (T - 28 D)
เรือยนต์เร็วตรวจการลำน้ำ (เรือ นปข.)
เฮลิคอปเตอร์แบบ 13
รถถังเบาแบบ 77
ปืนใหญ่ภูเขาแบบ 63
ปืนใหญ่เบากระสุนวิถีโค้ง 105 มิลลิเมตร โบฟอร์ส อัตตาจร
สะพานเครื่องหนุนมั่น
นอกจากนี้ อนุสรณ์สถานแห่งชาติ ยังเคยเป็นสถานที่แข่งขันรายการเกมโชว์ทางโทรทัศน์ อัจฉริยะข้ามคืน ล้านที่ 29 อีกด้วย
แหล่งข้อมูลอื่น

ภาพถ่ายทางอากาศของ อนุสรณ์สถานแห่งชาติ
แผนที่และภาพถ่ายทางอากาศของ อนุสรณ์สถานแห่งชาติ
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°57′06″N 100°37′17″E﻿ / ﻿13.951581°N 100.621473°E﻿ / 13.951581; 100.621473
หุ่นจำลองเหตุการณ์ยุทธนาวีเกาะช้าง ภายในชั้น 1 อาคารประวัติศาสตร์และพิพิธภัณฑ์ทหาร
พระรูปหุ่นขี้ผึ้งเต็มองค์ จอมพล พระเจ้าบรมวงศ์เธอ กรมหลวงนครไชยศรีสุรเดช ในฉลองพระองค์เต็มยศนายทหารบกแห่งกองทัพบกไทย จัดแสดงที่ชั้น 4 อาคารประวัติศาสตร์และพิพิธภัณฑ์ทหาร
พระยารัตนจักร (หงส์ทอง สุรคุปต์)

| พระยารัตนจักร (หงส์ทอง สุรคุปต์) |
| --- | --- |

เจ้ากรมกองมอญกรมอาทมาต
 
ข้อมูลส่วนบุคคล
เกิด: ทอง อาณาจักรอยุธยา
เสียชีวิต: อาณาจักรรัตนโกสินทร์
บุตร: พระยาเทพเพชร์รัตน์ (นาค สุรคุปต์) ม่วง ปิ่น เจ้าจอมมารดาป้อม เจ้าจอมมารดาเอม เจ้าจอมเพ็ง

พระยารัตนจักร (หงส์ทอง สุรคุปต์) เป็นขุนนางมอญในสมัยปลายอยุธยา ดำรงตำแหน่งเจ้ากรมกองมอญกรมอาทมาต หนึ่งในกรมมอญอาสา 6 เหล่า และเป็นต้นราชินิกุลสุรคุปต์
ประวัติ

พระยารัตนจักร สืบเชื้อสายมาจากตระกูลอำมาตย์มอญ มีชื่อตัวว่า "เพชรหงส์ทอง" ซึ่งน่าจะเป็นเพียง "ทอง" ประกอบกับมีเชื้อสายมาจากเมืองหงสาวดี จึงเกิดคำว่า "หงส์" เป็นฉายา ซึ่งหมายถึงเชื้อสายมอญ แต่คำว่าเพชรข้างหน้าชื่อนั้นไม่ทราบที่มาแน่ชัด หรืออาจเรียกปะปนกับบรรดาศักดิ์เดิมว่า "สมิงดาบเพชร" ก่อนได้เลื่อนบรรดาศักดิ์เป็นพระยารัตนจักร ดำรงตำแหน่งเจ้ากรมกองมอญกรมอาทมาต หนึ่งในกรมมอญอาสา 6 เหล่า
พระยารัตนจักร (หงส์ทอง) และไพร่พลได้รับการโปรดเกล้าให้ตั้งถิ่นฐานแถบเมืองปทุมธานี ท่านมีภรรยาหลายคน คนหนึ่งเป็นสกุลชาวสวนบางเขน มีบุตรที่สำคัญ ได้แก่
พระยาเทพเพชร์รัตน์ (นาค สุรคุปต์)
ท่านม่วง อัยยิกาของสมเด็จพระเทพศิรินทราบรมราชินี พระบรมราชินีในรัชกาลที่ 4
ท่านปิ่น ภรรยาพระยาสุรเสนา-คุ้ม
เจ้าจอมมารดาป้อม ในรัชกาลที่ 1
เจ้าจอมมารดาเอม ในรัชกาลที่ 2
เจ้าจอมเพ็ง ในรัชกาลที่ 2
บ้านวิกล (มังงะ)

สำหรับความหมายอื่น ดูที่ บ้านวิกลคนประหลาด
| --- | --- |
บ้านวิกล
変な家 (Henna Ie)
แนว: ระทึกขวัญ รหัสคดี สิ่งเหนือธรรมชาติ
มังงะ
เขียนโดย: อุเค็ตสึ เคียว อายาโนะ
วาดภาพโดย: เคียว อายาโนะ
สำนักพิมพ์: อิจิจินฉะ
สำนักพิมพ์ภาคภาษาไทย: ฟีนิกซ์
ในเครือ: HOWL Comics
นิตยสาร: Comic Howl
วางจำหน่ายตั้งแต่: 25 มกราคม พ.ศ. 2566 – ปัจจุบัน
จำนวนเล่ม: 3
บ้านวิกล (ญี่ปุ่น: 変な家; โรมาจิ: Henna Ie) เป็นซีรีส์มังงะญี่ปุ่นที่เขียนและวาดภาพโดยเคียว อายาโนะ อิงจากนวนิยายเรื่องบ้านวิกลคนประหลาดที่เขียนโดย อุเก็ตสึ เริ่มตีพิมพ์เป็นตอน ๆ บนเว็บไซต์มังงะComic Howlของสำนักพิมพ์อิจิจินฉะในเดือนมกราคม พ.ศ. 2566 ในประเทศไทยแปลโดย ฉัตรชัย อดิศัย จัดจำหน่ายโดยสำนักพิมพ์ PHOENIX ฟีนิกซ์ (สำนักพิมพ์) ในเครือ บริษัท คาโดคาวะ อมรินทร์ จำกัด
การสร้างและสื่อตีพิมพ์

เขียนและวาดภาพประกอบโดย เคียว อายาโนะ ซีรีส์เริ่มตีพิมพ์ในเว็บไซต์มังงะ Comic Howl ของ สำนักพิมพ์อิจิจินฉะ เมื่อวันที่ พ.ศ. 2566 ซีรีส์นี้มีพื้นฐานมาจากนวนิยายเรื่อง บ้านวิกลคนประหลาด เขียนโดย อุเค็ตสึ ตอนของซีรีส์นี้ได้ถูกรวบรวมเป็น(ทังโกบง)จำนวน 3 เล่ม ณ เดือนมีนาคม 2024ซีรีส์นี้ได้รับอนุญาตเป็นภาษาอังกฤษโดยSeven Seas Entertainment
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายอเมริกาเหนือ | ISBN อเมริกาเหนือ |
| --- | --- | --- | --- | --- |
| 1 |  16 มิถุนายน พ.ศ. 2566 | 978-4-7580-2550-8 | 6 สิงหาคม พ.ศ. 2567 | 979-8-89160-611-1 |
| 2 |  30 พฤศจิกายน พ.ศ. 2566 | 978-4-7580-2610-9 | 10 ธันวาคม พ.ศ. 2567 | 979-8-89160-612-8 |
| 3 |  8 มีนาคม พ.ศ. 2567 | 978-4-7580-2667-3 | มกราคม พ.ศ. 2568 | — |
การตอบรับ

ซีรีส์นี้ร่วมกับ You and I Are Polar Opposites ได้รับรางวัล Men's Comic Prize ในการแข่งขัน "Minna ga Erabu!! Denshi Comic Taishō 2024" ของ NTT Solmare ในปี พ.ศ. 2567
ภายในเดือนมีนาคม พ.ศ. 2567 มังงะมียอดจำหน่ายมากกว่า 1 ล้านเล่ม
แหล่งข้อมูลอื่น

Official manga website at Comic Howl (ในภาษาญี่ปุ่น)
บ้านวิกล (มังงะ) (มังงะ) ที่เครือข่ายข่าวอนิเมะ
ยอห์น 1

บทในพันธสัญญาใหม่
| ยอห์น 1 |
| --- | --- |
← ลูกา 24ยอห์น 2 →
ยอห์น 1:21–28 บนพาไพรัส 119 เขียนเมื่อประมาณ ค.ศ. 250
หนังสือ: พระวรสารนักบุญยอห์น
หมวดหมู่: พระวรสาร
ภาคในคัมภีร์ไบเบิลคริสต์: พันธสัญญาใหม่
ลำดับในภาคของคัมภีร์ไบเบิลคริสต์: 4
ยอห์น 1 (อังกฤษ: John 1) เป็นบทแรกของพระวรสารนักบุญยอห์นในภาคพันธสัญญาใหม่ของคัมภีร์ไบเบิลของศาสนาคริสต์
ต้นฉบับ

ข้อความต้นฉบับเขียนด้วยภาษากรีกคอยนี บทนี้แบ่งออกเป็น 51 วรรค
ต้นฉบับ > พยานต้นฉบับ

ต้นฉบับบางส่วนในยุคต้นที่มีเนื้อหาของบทนี้ได้แก่::
พาไพรัส 75 (เขียนเมื่อ ประมาณ ค.ศ. 175 –  225)
พาไพรัส 66 (ป. ค.ศ. ค.ศ. 200; สมบูรณ์)
พาไพรัส 5 (ป. ค.ศ. 250; วรรคที่หลงเหลือ: 23–31, 33–40)
พาไพรัส 119 (ประมาณ ค.ศ. 250; วรรคที่หลงเหลือ 21–28, 38–44)
พาไพรัส 106 (คริสต์ศตวรรษที่ 3)
ฉบับวาติกัน (Codex Vaticanus; ประมาณ ค.ศ. 325 –  350)
ฉบับซีนาย (Codex Sinaiticus; ประมาณ ค.ศ. 350; สมบูรณ์)
พาไพรัส 120 (คริสต์ศตวรรษที่ 4; extant: verses 25–28, 38–44)
ฉบับแบซี (Codex Bezae; (ประมาณ ค.ศ. 400; วรรคที่หลงเหลือ 1–15)
ฉบับวอชิงตัน (Codex Washingtonianus; ประมาณ ค.ศ. 400)
ฉบับอเล็กซานเดรีย (Codex Alexandrinus; ประมาณ ค.ศ. 400 –  440; เกือบสมบูรณ์)
Codex Ephraemi Rescriptus (ประมาณ ค.ศ. 450; วรรคที่หลงเหลือ 4–40)
Codex Borgianus (คริสต์ศตวรรษที่ 5; วรรคที่หลงเหลือ 24–32 ในภาษากรีก; 16–23 ในภาษาคอปติกซาฮิดิก)
พาไพรัส 55 (คริสต์ศตวรรษที่ 6/7; วรรคที่หลงเหลือ 31–33, 35–38).
พาไพรัส 59 (คริสต์ศตวรรษที่ 7; วรรคที่หลงเหลือ 26, 28, 48, 51).
พาไพรัส 5 ซึ่งมียอห์น 1:33–40
พาไพรัส 75 หน้าที่ประกอบด้วยส่วนท้ายของพระวรสารนักบุญลูกา (ลูกา 24:51–53) ตามด้วยส่วนต้นของพระวรสารนักบุญยอห์น (ยอห์น 1:1–16)
พาไพรัส 120 ซึ่งมียอห์น 1:25–28
ฉบับแบซี ซึ่งมียอห์น 1:1–16
ฉบับอเล็กซานเดรีย, ยอห์น 1:1–7.
Lectionary 86, folio 1 recto (ค.ศ. 1336) ยอห์น 1:1–5
Lectionary 240 folio 1 recto ยอห์น 1:1–6 ตกแต่งด้วยลวดลายหัวบท
ต้นฉบับ > การอ้างอิงในพันธสัญญาเดิม

ยอห์น 1:2 : ปฐมกาล 1:1
ยอห์น 1:45 : ปฐมกาล 49:10 ; เลวีนิติ 18:18 ; อิสยาห์ 4:2
บรรณานุกรม

Bauckham, Richard (2017). Jesus and the Eyewitnesses (2nd ed.). Wm. B. Eerdmans Publishing. ISBN 9780802874313.
Guthrie, Donald (1994). "John".  ใน Carson, D. A.; France, R. T.; Motyer, J. A.; Wenham, G. J. (บ.ก.). New Bible Commentary: 21st Century Edition (4, illustrated, reprint, revised ed.). Inter-Varsity Press. pp. 1021–1065. ISBN 9780851106489.
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พระวรสารนักบุญยอห์น - บทที่ 1
วิกิซอร์ซมีงานที่เกี่ยวข้องกับ John Chapter 1
John 1 King James Bible - Wikisource
English Translation with Parallel Latin Vulgate[ลิงก์เสีย]
Online Bible at GospelHall.org (ESV, KJV, Darby, American Standard Version, Bible in Basic English)
Multiple bible versions at Bible Gateway (NKJV, NIV, NRSV etc.)
Accurate ancient Greek pronunciation of the "Prologue of John" on YouTube
ยอห์น 1 ที่ยูเวอร์ชัน
| 0 | 1 | 2 |
| --- | --- | --- |
| ก่อนหน้า ลูกา 24 | บทของคัมภีร์ไบเบิล พระวรสารนักบุญยอห์น | ถัดไป ยอห์น 2 |
Compilation of Christianity Wikibook Annotated N.T. printable
อัน โบ-ฮย็อน

| อัน โบ-ฮย็อน |
| --- | --- |
อัน โบ-ฮย็อน ในเดือนมิถุนายน 2023
สารนิเทศภูมิหลัง
เกิด:  (1988-05-16) 16 พฤษภาคม ค.ศ. 1988 (36 ปี) ปูซาน เกาหลีใต้
ตัวแทน: FN Entertainment
ศิษย์เก่า: วิทยาลัยเทคยอง
อาชีพ: นักแสดง นายแบบ
ปีที่แสดง: 2007–ปัจจุบัน

ชื่อเกาหลี
ฮันกึล: 안보현
ฮันจา: 安普賢
อาร์อาร์: An Bo-hyeon 
เอ็มอาร์: An Po-hyŏn 
 
อัน โบ-ฮย็อน (เกิด 16 พฤษภาคม ค.ศ. 1988) เป็นนักแสดงและนายแบบชาวเกาหลีใต้ เดิมทีเขาเดบิวต์เป็นนายแบบในปี 2007 นับตั้งแต่การแสดงของเขาในปี 2014 เขาได้ปรากฏตัวในภาพยนตร์และละครโทรทัศน์หลายเรื่องรวมถึง ชีวิตเพื่อชาติ รักนี้เพื่อเธอ (2016 ), ย้อนรอยอันธพาล (2018), รักไม่ลับฉบับแฟนเกิร์ล (2019) ประสบความสำเร็จและมีชื่อเสียงจากการแสดงเรื่อง  ธุรกิจปิดเกมแค้น (2020) เขายังคงประสบความสำเร็จกับรายการเน็ตฟลิกซ์เรื่อง มายเนม (2021) และละครของทีวีเอ็นเรื่อง ยูมิกับเซลล์สมองสุดอลเวง
ผลงานการแสดง > ภาพยนตร์

| ปี | เรื่อง | บทบาท | หมายเหตุ | Ref>  |
| --- | --- | --- | --- | --- |
| 2016 | ไฮยา | อี จิน-ซัง |  |  |
| 2018 | ย้อนรอยอันธพาล | พโย แทจิน | ภาพยนตร์เว็บ |  |
| 2019 | เมโมรีส์ออฟอะเดดเอนด์ | แท-กู |  |  |
| รอประกาศ | ทูโอคล็อกเดต |  |  |  |
แหล่งข้อมูลอื่น

อัน โบ-ฮย็อน เก็บถาวร 2020-10-01 ที่ เวย์แบ็กแมชชีน at FN Entertainment
อัน โบ-ฮย็อน ที่ฮันซีเนมา
อัน โบ-ฮย็อน ที่โคเรียนมูวีเดตาเบส
อัน โบ-ฮย็อน ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  เกาหลี
อำเภอบ้านแพ้ว

| อำเภอบ้านแพ้ว |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Ban Phaeo
คลองดำเนินสะดวก
คำขวัญ: แดนดินกลิ่นดอกส้ม ดงองุ่นหวาน น้ำตาลบริสุทธิ์ สุดสวยด้วยกล้วยไม้ หลากหลายไม้ผลนานาพันธุ์
แผนที่จังหวัดสมุทรสาคร เน้นอำเภอบ้านแพ้ว
พิกัด: 13°35′26″N 100°6′28″E﻿ / ﻿13.59056°N 100.10778°E﻿ / 13.59056; 100.10778
ประเทศ:  ไทย
จังหวัด: สมุทรสาคร
พื้นที่
 • ทั้งหมด: 245.031 ตร.กม. (94.607 ตร.ไมล์)
ประชากร (2564)
 • ทั้งหมด: 100,426 คน
 • ความหนาแน่น: 409.85 คน/ตร.กม. (1,061.5 คน/ตร.ไมล์)
รหัสไปรษณีย์ : 74120, 70210  (เฉพาะ เลขที่ 1-36 หมู่ที่ 4 ตำบลโรงเข้,  เลขที่ 1-26 หมู่ที่ 1 ตำบลหนองสองห้อง)
รหัสภูมิศาสตร์: 7403
ที่ตั้งที่ว่าการ: ที่ว่าการอำเภอบ้านแพ้ว หมู่ที่ 1  ริมคลองดำเนินสะดวก ตำบลบ้านแพ้ว อำเภอบ้านแพ้ว จังหวัดสมุทรสาคร 74120
 ส่วนหนึ่งของสารานุกรมประเทศไทย
บ้านแพ้ว เป็นอำเภอหนึ่งในสามของจังหวัดสมุทรสาคร ตั้งอยู่ในบริเวณพื้นที่ราบริมฝั่งคลองดำเนินสะดวกที่เชื่อมต่อระหว่างแม่น้ำท่าจีนกับแม่น้ำแม่กลอง เป็นอำเภอที่มีศักยภาพและความอุดมสมบูรณ์ของผลผลิตทางการเกษตรทั้งพืช ผัก ผลไม้ กุ้ง ปลาสลิด ที่หลากหลายอันเลื่องชื่อจนถือเป็นเอกลักษณ์ของดีของเด่น ของอำเภอบ้านแพ้วที่รู้จักกันมาช้านาน ผลิตผลทางการเกษตรที่สำคัญของอำเภอ ได้แก่ มะพร้าวน้ำหอม มะม่วง มะนาว องุ่น ฝรั่ง ชมพู่ แก้วมังกร เป็นต้น และเป็นที่ตั้งของเขตห้ามล่าสัตว์ป่าวัดราษฎร์ศรัทธาธรรมกะยาราม
วัดคลองตันราษฎร์บำรุง ตำบลคลองตัน
ที่ตั้งและอาณาเขต

อำเภอบ้านแพ้วมีอาณาเขตติดต่อกับเขตการปกครองข้างเคียง เรียงตามเข็มนาฬิกา ดังนี้
ทิศเหนือ ติดต่อกับอำเภอสามพราน (จังหวัดนครปฐม)
ทิศตะวันออก ติดต่อกับอำเภอกระทุ่มแบน
ทิศใต้ ติดต่อกับอำเภอเมืองสมุทรสาคร และอำเภอเมืองสมุทรสงคราม (จังหวัดสมุทรสงคราม)
ทิศตะวันตก ติดต่อกับอำเภอดำเนินสะดวกและอำเภอบางแพ (จังหวัดราชบุรี)
การแบ่งเขตการปกครอง > การปกครองส่วนภูมิภาค

อำเภอบ้านแพ้วแบ่งเขตการปกครองออกเป็น 12 ตำบล 97 หมู่บ้าน ได้แก่
| ลำดับ | อักษรไทย | อักษรโรมัน | จำนวนประชากร (ธันวาคม 2565) | แผนที่ |
| --- | --- | --- | --- | --- |
| 1. | บ้านแพ้ว | Ban Phaeo | 10,345 |   |
| 2. | หลักสาม | Lak Sam | 16,895 |   |
| 3. | ยกกระบัตร | Yokkrabat | 14,805 |   |
| 4. | โรงเข้ | Rong Khe | 12,173 |   |
| 5. | หนองสองห้อง | Nong Song Hong | 8,456 |   |
| 6. | หนองบัว | Nong Bua | 6,711 |   |
| 7. | หลักสอง | Lak Song | 4,565 |   |
| 8. | เจ็ดริ้ว | Chet Rio | 4,016 |   |
| 9. | คลองตัน | Khlong Tan | 5,478 |   |
| 10. | อำแพง | Amphaeng | 7,143 |   |
| 11. | สวนส้ม | Suan Som | 5,206 |   |
| 12. | เกษตรพัฒนา | Kaset Phatthana | 5,070 |   |
การแบ่งเขตการปกครอง > การปกครองส่วนท้องถิ่น

ท้องที่อำเภอบ้านแพ้วประกอบด้วยองค์กรปกครองส่วนท้องถิ่น 10 แห่ง ได้แก่
เทศบาลตำบลบ้านแพ้ว ครอบคลุมพื้นที่บางส่วนของตำบลบ้านแพ้วและตำบลหลักสาม
เทศบาลตำบลหลักห้า ครอบคลุมพื้นที่ตำบลยกกระบัตร ตำบลโรงเข้ ตำบลหนองสองห้อง และตำบลหนองบัวทั้งตำบล
เทศบาลตำบลเกษตรพัฒนา ครอบคลุมพื้นที่ตำบลเกษตรพัฒนาทั้งตำบลและบางส่วนของตำบลคลองตัน
องค์การบริหารส่วนตำบลบ้านแพ้ว ครอบคลุมพื้นที่ตำบลบ้านแพ้ว (นอกเขตเทศบาลตำบลบ้านแพ้ว)
องค์การบริหารส่วนตำบลหลักสาม ครอบคลุมพื้นที่ตำบลหลักสาม (นอกเขตเทศบาลตำบลบ้านแพ้ว)
องค์การบริหารส่วนตำบลหลักสอง ครอบคลุมพื้นที่ตำบลหลักสองทั้งตำบล
องค์การบริหารส่วนตำบลเจ็ดริ้ว ครอบคลุมพื้นที่ตำบลเจ็ดริ้วทั้งตำบล
องค์การบริหารส่วนตำบลคลองตัน ครอบคลุมพื้นที่ตำบลคลองตัน (นอกเขตเทศบาลตำบลเกษตรพัฒนา)
องค์การบริหารส่วนตำบลอำแพง ครอบคลุมพื้นที่ตำบลอำแพงทั้งตำบล
องค์การบริหารส่วนตำบลสวนส้ม ครอบคลุมพื้นที่ตำบลสวนส้มทั้งตำบล
เจ้าพระยารัตนาธิเบศร์ (กุน รัตนกุล)

| เจ้าพระยารัตนาธิเบศร์ (กุน รัตนกุล) |
| --- | --- |

สมุหนายก
ดำรงตำแหน่ง พ.ศ. 2352 – 2356
กษัตริย์: พระบาทสมเด็จพระพุทธเลิศหล้านภาลัย
ก่อนหน้า: เจ้าพระยารัตนาพิพิธ (สน สนธิรัตน์)
ถัดไป: เจ้าพระยาอภัยภูธร (น้อย บุณยรัตพันธุ์)
เสนาบดีกรมพระคลัง
ดำรงตำแหน่ง พ.ศ. 2348 – 2352
กษัตริย์: พระบาทสมเด็จพระพุทธยอดฟ้าจุฬาโลกมหาราช
ก่อนหน้า: เจ้าพระยาพระคลัง (หน)
ถัดไป: เจ้าพระยาพระคลัง (กร)
 
ข้อมูลส่วนบุคคล
เกิด: อึ้งกุน อาณาจักรอยุธยา
เสียชีวิต: ราว พ.ศ. 2356 อาณาจักรรัตนโกสินทร์
บุตร: 16 คน; รวมถึง ท้าววรจันทร์ (เจ้าจอมมารดาอิ่ม)
บุพการี: กุ๋ย แซ่อึ้ง (บิดา)

เจ้าพระยารัตนาธิเบศร์ นามเดิมว่า กุน แซ่อึ้ง (黃軍 จีนแต้จิ๋ว: ng5 gung1 จีนกลาง: Huáng Jūn) เป็นสมุหนายกในช่วงต้นรัชสมัยพระบาทสมเด็จพระพุทธเลิศหล้านภาลัย เป็นต้นสกุล "รัตนกุล"
ประวัติ

เจ้าพระยารัตนาธิเบศร์ (กุน) เดิมชื่อว่า กุน แซ่อึ้ง หรือ อึ้งกุน เป็นบุตรชายของกุ๋ย แซ่อึ้ง หรืออึ้งกุ๋ย (黃貴 จีนแต้จิ๋ว: ng5 gui3 จีนกลาง: Huáng Guì) พ่อค้าชาวจีนแต้จิ๋วซึ่งได้อพยพมาค้าขายตั้งเคหสถานอยู่ที่ตำบลบ้านคลองโรงช้าง เมืองราชบุรี "จีนกุ๋ย" เป็นพ่อค้าสำเภามีบุตรธิดามาก "จีนกุน" เป็นบุตรคนที่ห้าของจีนกุ๋ย มาตั้งบ้านเรือนอยู่ที่บ้านปรก ปากแม่น้ำแม่กลองฝั่งเหนือ แขวงเมืองสมุทรสงคราม ส่วนมารดาของกุน เป็นธิดาของเจ้าพระยาพระคลัง (ฉิม) ขุนนางมาแต่กรุงเก่า
เจ้าพระยารัตนาธิเบศร์ (กุน) ปรากฏรับราชการครั้งแรก ดำรงตำแหน่งเป็นพระราชประสิทธิ์ เจ้ากรมพระคลังวิเศษในสมัยกรุงธนบุรี ได้ย้ายครอบครัวมาตั้งบ้านเรือนที่หน้าวัดเลียบ กรุงเทพมหานคร และบูรณะวัดโคกเนินที่แม่กลองบ้านเดิมขึ้นเป็นวัดใหญ่ พระยาราชประสิทธิ์ (กุน) เป็นที่รู้จักในนามว่า "เจ๊สัวกุน"
เมื่อพระบาทสมเด็จพระพุทธยอดฟ้าจุฬาโลกเสด็จขึ้นครองราชสมบัติเมื่อ พ.ศ. 2325 ทรงแต่งตั้งพระราชประสิทธิ์ (กุน) ขึ้นเป็นพระยาศรีพิพัฒน์ จางวางกรมพระคลังสินค้า ต่อมาใน พ.ศ. 2348 เมื่อเจ้าพระยาพระคลัง (หน) ถึงแก่อสัญกรรม พระยาศรีพิพัฒน์ (กุน) ได้เลื่อนขึ้นเป็นพระยาพระคลัง เสนาบดีกรมคลัง ได้รับสมญานามว่า "ท่านท่าเรือจ้าง" เนื่องจากจวนเจ้าพระยาอยู่ที่ท่าเรือจ้างข้างวัดเลียบ
เมื่อพระบาทสมเด็จพระพุทธเลิศหล้านภาลัยเสด็จขึ้นครองราชสมบัติ พ.ศ. 2352 ทรงแต่งตั้งพระยาพระคลัง (กุน) ขึ้นเป็นเจ้าพระยารัตนาธิเบศร์ที่สมุหนายก เจ้าพระยารัตนาธิเบศร์ (กุน) สร้างวัดขึ้นสามแห่งพร้อมกันได้แก่ วัดหัวเมือง (ปัจจุบันเป็นวัดร้างในโรงพยาบาลพระนั่งเกล้า) วัดกลางเมือง (วัดกลางบางซื่อ) และวัดท้ายเมือง นอกจากนี้ พระบาทสมเด็จพระพุทธเลิศหล้าฯยังมีพระราชโองการให้เจ้าพระยารัตนาธิเบศร์บูรณะวัดนาคที่ริมคลองมอญขึ้นเป็นวัดพระยาทำ และเจ้าพระยารัตนาธิเบศร์ยังได้สร้างวัดที่เกาะเกร็ดคือวัดศาลาเจ้าคุณกุน หรือวัดศาลาจีนกุน กลายเป็นวัดศาลากุลในปัจจุบัน
เจ้าพระยารัตนาธิเบศร์ (กุน) ถึงแก่อสัญกรรมในรัชกาลที่ 2 สันนิษฐานว่าก่อนวันที่ 10 กันยายน พ.ศ. 2357 เนื่องจากเจ้าพระยาอภัยภูธร (น้อย บุณยรัตพันธุ์) ได้ขึ้นมาเป็นสมุหนายกแทน อัฐิของเจ้าพระยารัตนาธิเบศร์ (กุน) บรรจุอยู่ที่เจดีย์วัดใหญ่ จังหวัดสมุทรสงคราม
ครอบครัว

เจ้าพระยารัตนาธิเบศร์ (กุน) เป็นต้นสกุล"รัตนกุล" ปรากฏบุตรธิดาดังนี้;
ธิดา ชื่อ ปราง
เจ้าจอมมารดาอิ่ม ในรัชกาลที่ 1 หรือท้าววรจันทร์ (อิ่ม) ในรัชกาลที่ 2
คุณหญิงนวน ภรรยาของพระยาประชานนดโรทัย (บุญรอด รัตนวราหะ)
ธิดา ชื่อ งิ้ว
บุตรชายชื่อ ทองอยู่ จมื่นมหาดเล็กในรัชกาลที่ 1
ธิดาชื่อ ป้อม มารดาของคุณเถ้าแก่ตลับ
คุณเถ้าแก่หงษ์ ในรัชกาลที่ 4
ธิดา ชื่อ จาด
คุณเถ้าแก่นกแก้ว ในรัชกาลที่ 4
คุณเถ้าแก่โนรี ในรัชกาลที่ 4
พระนิกรมุนี (เบญจวรรณ) พระราชาคณะวัดพระยาทำในรัชกาลที่ 4
พระยารัตนามาตยพงศ์ภักดี (สัตวา)
ธิดา ชื่อ สาริกา
หลวงธรเณนทร์ (สีชมภู) ในรัชกาลที่ 4
พระราชสมบัติ (การเวก) ในรัชกาลที่ 4 เป็นปู่ของพระยารัตนกุลอดุลยภักดี (จำรัส รัตนกุล) สมุหเทศาภิบาลมณฑลราชบุรีและมณฑลนครสวรรค์
บุตรชาย ชื่อ ควาย
วัดพระยาทำ บูรณะขึ้นโดยเจ้าพระยารัตนาธิเบศร์ (กุน รัตนกุน)
สบชัย ไกรยูรเสน

| สบชัย ไกรยูรเสน |
| --- | --- |

ข้อมูลพื้นฐาน
ชื่อเกิด: สบชัย ไกรยูรเสน
รู้จักในชื่อ: ฟอร์ด
เกิด: 21 สิงหาคม พ.ศ. 2512 (55 ปี)
อาชีพ: นักร้อง,นักแต่งเพลง,โปรดิวเซอร์
เครื่องดนตรี: แซกโซโฟน
ช่วงปี: พ.ศ. 2538–ปัจจุบัน
ค่ายเพลง: สโตน เอนเทอร์เทนเมนท์ อาร์เอส แฟตบอยส์สตาฟฟ์
คู่สมรส: สุภัตรา วงศ์เทียนชัย


บุตร: 1 คน
 
สบชัย ไกรยูรเสน ชื่อเล่น ฟอร์ด เกิดวันที่ 21 สิงหาคม พ.ศ. 2512 จบการศึกษาระดับมัธยมศึกษา จากโรงเรียนสวนกุหลาบวิทยาลัย นนทบุรี และระดับอุดมศึกษา จากคณะนิติศาสตร์ มหาวิทยาลัยรามคำแหง เริ่มเข้าวงการจากความสำเร็จของอัลบั้ม "ถามรักเธอ (จนเจอ) ฟอร์ด" มีเพลงดังอย่างเพลง "รักเธอ"
ฟอร์ดยังเป็นโปรดิวเซอร์ในแนวดนตรีฮิปฮอป ให้กับศิลปิน "Temple Dogz" ในอัลบั้ม "Go" จนได้เข้าชิงรางวัลสีสันอวอร์ดในสาขาอัลบั้มยอดเยี่ยม รวมทั้งยังเป็นโปรดิวเซอร์ให้กับ "เจนนิเฟอร์ คิ้ม" ในอัลบั้ม "Nothing To Lose" อย่างเพลง Missed Call และเพลง สายไป
ทางด้านชีวิตส่วนตัว ฟอร์ด เข้าพิธีสมรสกับแอร์โฮสเตสสาว  “เมย์ สุภัตรา วงศ์เทียนชัย” ซึ่งงานแต่งของทั้งคู่นี้เลือกร้าน รูท 66 ย่านถนนอาร์ ซี เอ มีบุตรชาย 1 คน ชื่อ น้อง เฮง เฮง
อัลบั้มรวมเพลง

The Best Of ฟอร์ด (มกราคม 2544)
ฟอร์ด Gallery Good Day (ธันวาคม 2544)
ฟอร์ด Gallery Good Night (ธันวาคม 2544)
25 Best of ฟอร์ด (กุมภาพันธ์ 2549)
Love Light Project ฟอร์ด (พฤศจิกายน 2549)
The Best Karaoke ฟอร์ด (2551)
อัลบั้มร่วมกับศิลปินคนอื่น > เพลงประกอบละคร

| ปี พ> ศ. | ละคร | สถานีโทรทัศน์ | เพลง |
| --- | --- | --- | --- |
| พ.ศ. 2545 | จดหมายถึงดวงดาว | ช่อง 3 | ใต้แสงดวงดาว |
| พ.ศ. 2545 | ปีกมาร | ช่อง 3 | คิดถึง |
| พ.ศ. 2545 | ปีกมาร | ช่อง 3 | ไม้ขีดไฟกับดอกทานตะวัน |
| พ.ศ. 2547 | คู่กรรม | ช่อง 3 | คู่กรรม ร้องคู่กับ เอี๊ยบ Subtention |
| พ.ศ. 2547 | คู่กรรม | ช่อง 3 | ไม่ห่างกัน ร้องคู่กับ เอี๊ยบ Subtention |
| พ.ศ. 2547 | คู่กรรม | ช่อง 3 | ขอหายใจเพื่อเธอ ร้องคู่กับ แหม่ม พัชริดา |
อัลบั้มร่วมกับศิลปินคนอื่น > ละครโทรทัศน์

พ.ศ. 2540 ระเบิดเถิดเทิง ตอน FIB หน่วยพิทักษ์โลก รับเชิญ
พ.ศ. 2562 เพลิงริษยา รับเชิญ
ผลงานอื่น ๆ

ฟอร์ด เคยเล่นดนตรี Back Up และ Chorus ให้ศิลปินชั้นนำมาแล้ว อาทิเช่น คริสติน่า อากีล่าร์ / มาช่า วัฒนพานิช / เสาวลักษณ์ ลีละบุตร เป็นต้น
ฟอร์ด เป็นศิลปินในสังกัด สโตน เอนเทอร์เทนเมนท์ ที่ได้รับรางวัลมากที่สุด และมีเกือบทุกอัลบั้มที่ฟอร์ดผลิตเอง
ฟอร์ด เป็น Producer ให้กับศิลปินฮิปฮอปอย่างวง Temple Dogz ใน Album Go จนได้เข้าชิงรางวัลสีสัน อะวอร์ดส์ ในสาขาอัลบั้มยอดเยี่ยม รวมถึงเป็น Producer ให้กับ เจนนิเฟอร์ คิ้ม จากอัลบั้ม Nothing To Lose ในเพลง Missed Call และเพลงสายไป
ฟอร์ดเคยเป็นแขกรับเชิญให้กับ ติ๊ก ชิโร่ โดยเป่าแซ็กโซโฟนในเพลง "ซัดเลย" ในสตูดิโออัลบั้ม ติ๊กเบอร์ 5 (มหาชน)
ฟอร์ด เคยได้รับเลือกให้เป็นพรีเซนเตอร์รถยนต์โตโยต้าด้วย
ฟอร์ด ร่วมร้องเพลงขวานไทยใจหนี่งเดียว - จัดทำขึ้นเพื่อปลุกจิตสำนึกให้คนไทยมีความรักสามัคคีเป็นอันหนึ่งอันเดียวกัน
ฟอร์ด ร่วมร้องเพลงพ่อแห่งแผ่นดิน - จัดทำขึ้นเพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสที่พระองค์ทรงเจริญพระชนมพรรษา 80 พรรษา
ฟอร์ด ร่วมร้องเพลง รักเธอประเทศไทย
ฟอร์ด ร่วมร้องเพลง ราชันแห่งแผ่นดิน - จัดทำขึ้นเพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช เนื่องในวโรกาสที่พระองค์ทรงเจริญพระชนมพรรษา 84 พรรษา
ฟอร์ดเคยเป็นกรรมการหลักในรายการ เปลี่ยนหน้าท้าโชว์ Sing Your Face Off
ฟอร์ดเคยเป็นโปรดิวเซอร์ในรายการ The Producer นักปั้นมือทอง
สารคดี ประโยชน์สุขของแผ่นดิน
ผลงานเพลงที่กล่าวถึงศิลปินท่านอื่น ๆ

เพลง คิง ออฟ ก็อป แด๊นซ์ ร้องโดย ไมเคิ่น ตั๋ง (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ ฟอร์ด สบชัย)
รางวัล

สีสันอะวอร์ดส์ ครั้งที่ 8 ประจำปี พ.ศ. 2538 ศิลปินหน้าใหม่ยอดเยี่ยม จากอัลบั้ม ถามรักเธอ...(จนเจอ)ฟอร์ด
สีสันอะวอร์ดส์ ครั้งที่ 8 ประจำปี พ.ศ. 2538 ศิลปินชายเดี่ยวยอดเยี่ยม จากอัลบั้ม ถามรักเธอ...(จนเจอ)ฟอร์ด
สีสันอะวอร์ดส์ ครั้งที่ 10 ประจำปี พ.ศ. 2540 ศิลปินชายเดี่ยวยอดเยี่ยม จากอัลบั้ม Fat Boy
สีสันอะวอร์ดส์ ครั้งที่ 10 ประจำปี พ.ศ. 2540 อัลบั้มยอดเยี่ยม จากอัลบั้ม Fat Boy
สีสันอะวอร์ดส์ ครั้งที่ 10 ประจำปี พ.ศ. 2540 โปรดิวเซอร์ยอดเยี่ยม จากอัลบั้ม Fat Boy
สีสันอะวอร์ดส์ ครั้งที่ 12 ประจำปี พ.ศ. 2542 ศิลปินชายเดี่ยวยอดเยี่ยม จากอัลบั้ม กราวสนาน
รางวัลพระพิฆเนศทองพระราชทาน ครั้งที่ 5 ประจำปี พ.ศ. 2542 ผู้ขับร้องเพลงไทยสากลชายยอดเยี่ยม จากเพลง ไม่อยากให้เธอลำบากใจ
รางวัลพระพิฆเนศทองพระราชทาน ครั้งที่ 5 ประจำปี พ.ศ. 2544 ผู้ขับร้องเพลงไทยสากลชายยอดเยี่ยม จากเพลง หยุดตรงนี้ที่เธอ
สีสันอะวอร์ดส์ ครั้งที่ 17 ประจำปี พ.ศ. 2547 เพลงในการบันทึกเสียงยอดเยี่ยม จากเพลง แดดมันร้อน
สีสันอะวอร์ดส์ ครั้งที่ 19 ประจำปี พ.ศ. 2549 ศิลปินชายเดี่ยวยอดเยี่ยม จากอัลบั้ม That's OK
เจ้าจอมมารดาแย้ม ในรัชกาลที่ 2

| เจ้าจอมมารดาแย้ม |
| --- | --- |
เกิด: แย้ม อาณาจักรธนบุรี
อนิจกรรม: อาณาจักรรัตนโกสินทร์
ตระกูล: จักรี (โดยสมรส)
คู่สมรส: พระบาทสมเด็จพระพุทธเลิศหล้านภาลัย
บุตร: พระเจ้าบรมวงศ์เธอ พระองค์เจ้ามารยาตร
บิดา: พระยาไกรเพชรรัตน์สงคราม (ทองดี)
เจ้าจอมมารดาแย้ม เป็นนางละครที่มีชื่อเสียงนางหนึ่งมีสมญาว่า แย้มอิเหนา ภายหลังเรียกกันว่า คุณโตแย้ม ที่รับราชการสนองพระเดชพระคุณเป็นพระสนมในพระบาทสมเด็จพระพุทธเลิศหล้านภาลัย
ประวัติ

เจ้าจอมมารดาแย้ม เป็นธิดาของพระยาไกรเพ็ชรรัตนสงคราม (ทองดี) เธอเป็นศิษย์คนหนึ่งของสมเด็จพระสัมพันธวงศ์เธอ เจ้าฟ้าจุ้ย กรมหลวงพิทักษ์มนตรี เจ้าจอมมารดาแย้มจึงเป็นนางละครผู้มีชื่อในรัชกาลพระบาทสมเด็จพระพุทธเลิศหล้านภาลัย ที่โดดเด่นจากแสดงเป็นอิเหนา จึงรับสมญาว่าแย้มอิเหนา แล้วรับราชการสนองพระเดชพระคุณเป็นพระสนมในพระบาทสมเด็จพระพุทธเลิศหล้านภาลัย มีพระราชธิดาเพียงพระองค์เดียวคือ พระเจ้าบรมวงศ์เธอ พระองค์เจ้ามารยาตร (ประสูติ: 2 กุมภาพันธ์ 2365 — สิ้นพระชนม์: ในรัชกาลที่ 4)
ด้วยความที่เธอเป็นนางละครผู้มีชื่อเสียง หลังพระบาทสมเด็จพระพุทธเลิศหล้านภาลัยสวรรคต จึงหวนมาเป็นครูละครและถ่ายทอดวิชาแก่ศิษย์จนเป็นนางละครที่มีชื่อเสียงเช่นกันคือ ท้าววรจันทร์ (เจ้าจอมมารดาวาด ในรัชกาลที่ 4) และเจ้าจอมมารดาเขียน ในรัชกาลที่ 4 เจ้าจอมมารดาแย้มมีศิษย์คนหนึ่งที่สามารถจดจำท่าและจังหวะจะโคนได้อย่างแม่นยำ เธอจึงตั้งชื่อให้ศิษย์คนนั้นว่า "แย้ม" เช่นเธอ ซึ่งต่อมาเป็นหม่อมละครของสมเด็จเจ้าพระยาบรมมหาศรีสุริยวงศ์ (ช่วง บุนนาค) ซึ่งลูกศิษย์รุ่นหลังที่สืบทอดวิชามาจากท่านก็เป็นผู้วางรากฐานการเรียนการสอนและรูปแบบการแสดงแก่กรมศิลปากรที่ตกทอดมาถึงยุคปัจจุบัน
ในปัจฉิมวัย เจ้าจอมมารดาแย้มได้รับคำเชิญจากท้าววรจันทร์ (เจ้าจอมมารดาวาด) ซึ่งเป็นลูกศิษย์คนหนึ่ง ให้มาพำนักที่วังปากคลองตลาดร่วมกันเมื่อปี พ.ศ. 2420 ซึ่งเป็นช่วงที่เธอเจ็บป่วย ดังนั้นเจ้าจอมมารดาแย้มจึงมอบหน้าที่การปลงศพและทรัพย์สมบัติที่มีอยู่ทั้งหมดให้แก่ท้าววรจันทร์ แต่สิ้นพิธีปลงศพเจ้าจอมมารดาแย้มแล้ว ท้าววรจันทร์ได้มอบทรัพย์สมบัติดังกล่าวให้แก่หลานของเจ้าจอมมารดาแย้ม
เรือนเครื่องสับ

เรือนหมู่ภาคกลาง ในเมืองโบราณ มีรูปแบบเรือนไทย เรือนเครื่องสับ
เรือนเครื่องสับ  คือประเภทหนึ่งของเรือนที่อยู่อาศัยของคนไทย ที่เรียกว่า เรือนไทย คู่กันกับ เรือนเครื่องผูก ตามความหมายของราชบัณฑิตยสถานหมายถึง "เป็นเรือนที่มีลักษณะคุมเข้าด้วยกันด้วยวิธีเข้าปากไม้"
ส่วนใหญ่เรือนเครื่องสับเป็นเรือน 3 ห้อง กว้าง 8 ศอก แต่จะใหญ่โตมากขึ้นถ้าเจ้าของมีตำแหน่งสำคัญ เช่น เสนาบดี ช่างที่สร้างจะเป็นช่างเฉพาะทาง ก่อนสร้างจะมีการประกอบพิธีหลายๆอย่าง ในภาคกลางมักใช้ไม้เต็งรังทำพื้น เพราะแข็งมาก ทำหัวเทียนได้แข็งแรง ภาคเหนือนิยมใช้ไม้สัก ไม้ที่ไม่นิยมใช้ เช่น ไม้ตะเคียนทอง เพราะมียางสีเลือด ไม่น่าดู
ลักษณะทั่วไปของเรือนเครื่องสับ คือ เป็นเรือนที่ก่อสร้างแบบถาวร วัสดุที่ใช้มักจะเป็นไม้จริง การเชื่อมต่อชิ้นส่วนต่าง ๆ ของอาคารจะใช้วิธีบากเข้าสลัก เข้าเดือย ตอกด้วยลิ่มไม้
คำเรียกอื่นของเรือนเครื่องสับ

เรือนถาวร
เรือนเครื่องประดุ
เรือนฝากระดาน